**Uzziņa par tiesību akta projektu Vadības komitejai**

19.04.2021.

|  |  |  |  |
| --- | --- | --- | --- |
| № | Sniedzamā informācija | Informācija par projektu | |
|  | **Likumprojekts “Grozījumi Pievienotās vērtības nodokļa likumā”** | | | |
| 1. | Projekta izstrādes nepieciešamības pamatojums | Likumprojekta mērķis ir ieviest līdzīgus pievienotās vērtības nodokļa (PVN) piemērošanas noteikumus aizsardzības jomas pasākumiem, kas īstenoti NATO paspārnē un ES satvarā, nodrošināt ar starptautisku līgumu uzņemto saistību izpildi PVN jomā, vienādot PVN piemērošanu preču atpakaļievešanai iekšzemē ar ES regulējumu, kā arī veikt citus tehniskus precizējumus Pievienotās vērtības nodokļa likumā. | |
| 2. | Vadības darba plāna uzdevuma numurs un tā izpildes termiņš (ja nepieciešams) | Nav | |
| 3. | Projekta īss saturs | Ar likumprojektu plānots:   1. pārņemt Padomes 2019.gada 16.decembra direktīvu 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā; 2. izpildīt ar Ministru kabineta 2020.gada 17.decembra sēdes protokola Nr.84 114.§ 11.punktu doto uzdevumu sagatavot un iesniegt izskatīšanai Ministru kabinetā grozījumus PVN likumā, lai nodrošinātu Latvijas Republikas valdības un Eiropas Elektronisko sakaru regulatoru iestādes atbalsta aģentūras mītnes līgumā (BEREC biroja mītnes līgums) paredzētās prasības, saskaņā ar kurām Eiropas Elektronisko sakaru regulatoru iestādes atbalsta aģentūra ir tiesīga piemērot PVN 0 % likmi tieši precēm un pakalpojumiem, kas paredzēti tās oficiālām vajadzībām; 3. precizēt PVN likuma 53.panta devīto daļu, vienādojot regulējumu ar Direktīvu 2006/112/EK 143.panta 1.punkta “e” apakšpunkta regulējumu; 4. redakcionāli precizēt PVN likuma 1.panta 5.punkta “c” un “d” apakšpunktu, 43.panta otro daļu un 44.pantu attiecībā uz vietu, kur novietotas preces, lai varētu tikt piemērots fiskālā pārstāvja institūts, ņemot vērā, ka bez muitas noliktavām un akcīzes preču noliktavām preces var tikt novietotas arī citās regulējošajos normatīvajos aktos muitas jomā noteiktās vietās; 5. redakcionāli precizēt PVN likuma 50.pantu atbilstoši Eiropas Komisijas darba dokumentā sniegtajam skaidrojumam, lai nepārprotami definētu PVN 0 % likmes piemērošanas tvērumu preču piegādēm un pakalpojumiem, kas iekšzemē sniegti NATO dalībvalstu bruņoto spēku vienībām, t.sk. pavadošā civilā personāla vajadzībām un šo bruņoto spēku vienību virtuves vai ēdnīcas apgādei, to vienādojot ar Direktīvas 2006/112/EK 151.panta 1.punkta “c” apakšpunkta regulējumu; 6. redakcionāli precizēt PVN likuma 52.2 pantu un 92.panta pirmās daļas 9.punktu, lai nepārprotami definētu PVN atbrīvojuma ar priekšnodokļa atskaitīšanas tiesībām piemērošanas posmu preču tālpārdošanas darījumos un priekšnodokļa atskaitīšanas tiesības; 7. tehniski precizēt PVN likuma 1.panta 3.punktu un 28.punkta “a” apakšpunktu atbilstoši Līgumam par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Brexit līgums). | |
| 4. | Iespējamie risinājuma varianti (ja nepieciešams) | Nav citu risinājumu. | |
| 5. | Par projektu nosakāmā atbildīgā amatpersona | S.Āmare – Pilka, Netiešo nodokļu departamenta direktore | |
| 6. | Nosakāmais projekta sagatavotājs (ja nepieciešams) | J.Kuhaļska, Netiešo nodokļu departamenta Pievienotās vērtības nodokļa nodaļas vecākā eksperte | |
| 7. | Darba grupas vadītājs un iespējamais sastāvs (ja nepieciešams) | Darba grupu veidot nav nepieciešams. | |
| 8. | Sabiedrības līdzdalība | Uzziņa par tiesību akta projekta izstrādi tiks publicēta Finanšu ministrijas mājas lapā.  Tāpat informācija par likumprojektu tiks nosūtīta Latvijas Darba devēju konfederācijai, Latvijas Nodokļu konsultantu asociācijai, Latvijas Tirdzniecības un rūpniecības kamerai un Latvijas nodokļu maksātāju tiesību asociācijai. | |
| 9. | Ministrijas struktūrvienības un padotības iestādēm, ar kurām projekts jāsaskaņo | 1. Juridiskais departaments; 2. Nodokļu analīzes departaments; 3. Budžeta departaments; 4. Valsts ieņēmumu dienests. | |
| 10. | Saskaņošanas termiņš | 03.05.2021. (nosūtīšanas saskaņošanai termiņš 19.04.2021.). | |
| 11. | Prognozējamā projekta finansiālā ietekme uz valsts budžetu | Projektā noteiktajam regulējumam attiecībā uz BEREC biroja mītnes līguma izpildi ir plānota negatīvā ietekme uz valsts budžetu ne mazākā apmērā kā iepriekšējos periodos veiktā PVN atmaksa. Par 2017.gadu veikta PVN atmaksa 320 958,83 *euro* apmērā, par 2018.gadu - 249 073,34 *euro*, par 2019.gadu - 342 892,17 *euro*, par 2020.gada I ceturksni - 112 831,65 *euro.*  Projektā noteiktajam regulējuma attiecībā uz PVN atbrīvojuma piemērošanu citu ES dalībvalstu bruņotajiem spēkiem ietekmi uz valsts budžetu nav iespējams prognozēt, jo līdz šim Latvijā nav bijuši izvietoti nevienas ES dalībvalsts bruņotie spēki, kas būtu saistīti ar aizsardzības pasākumiem ES satvarā, kā arī pagaidām šādi pasākumi Latvijā netiek plānoti. | |
| 12. | Tiesību akta pieņemšanas kalendārais plāns | Plānots:  1) izsludināt VSS;  2) iesniegt MK . | |
| 13. | Uzziņas sagatavotājs | J.Kuhaļska, Netiešo nodokļu departamenta Pievienotās vērtības nodokļa nodaļas vecākā eksperte | |
| |  | | --- | | Uzziņu iesniedza Netiešo nodokļu departamenta direktores vietniece, Muitas un akcīzes nodokļa nodaļas vadītāja J.Krastiņa | | Tālrunis, e-pasts: 67095564, [Jolanta.Krastina@fm.gov.lv](mailto:Jolanta.Krastina@fm.gov.lv)  Uzziņa iesniegta 15.04.2021. | | | |